1.melléklet a 2/2017. (II.14.) önkormányzati rendelethez

A helyi közművelődés feladatai

1./ Iskolarendszeren kívüli, öntevékeny, önképző, szakképző tanfolyamok, életminőséget és életesélyt javító tanulási, felnőtt oktatási lehetőségek, népfőiskolák megteremtése:

a/ A helyi lakosság élet és munkaképességének növelése érdekében a mentális kultúrát, önismeretet fejlesztő alkalmak, tanfolyamok, bemutatók szervezése, a Családsegítő Szolgálattal közösen.
b/ A munkanélküliek számára átképzéshez, szakma szerzéséhez helyiség biztosítása, együttműködve a munkaügyi központtal.
c/ Az iskolai képzést kiegészítő lehetőségek, képzések, tanfolyamok önköltséges formában történő szervezése az általános iskolával közösen.

2. A település környezeti, szellemi, művészeti értékeinek, hagyományainak feltárása, megismertetése, a helyi művelődési szokások gondozása, gazdagítása:

a/ A nyilvános könyvtár ellátja a helyi információ cseréjével kapcsolatos feladatokat és törekszik a helyi információs hálózat kialakítására.
b/ A helytörténeti, település ismertető kiállítások, helyi ünnepek műsorok, bemutatók, találkozók, esetenként fesztiválok, vetélkedők szervezése.
c/ A kulturális élet eseményeiről dokumentumok gyűjtése, fényképek, videók készítése.

3. Az egyetemes, a nemzeti, a nemzetiségi és más kisebbségi kultúra értékeinek megismertetése, ünnepek kultúrájának gondozása.

a/ Az élet minőségének gazdagításához az ünnep együttes örömeihez rendezvényekkel való hozzájárulás biztosítása.

b/ Színházi előadások, hangversenyek csoportos látogatásának megszervezése
c/ Találkozók rendezése az azokon való részvétel kezdeményezése, szervezése, ezek kínálata.
d/ Különböző korosztályok eltérő szórakozási és közösségi igényekhez kulturált lehetőségek biztosítása.
e/ A kulturális turizmus támogatása, a helyi kulturális turizmus lehetőségeinek felkutatása, támogatása.

4. Az ismeretterjesztő, az amatőr alkotó, művelődő közösségek tevékenységének támogatása.

a/ Amatőr művészeti körök, kézműves tevékenységek, csoportok szervezése.
b/ Népművészet hagyományos tevékenységeinek gyakorlásához csoportok szervezése, működtetése.
c/ Kiemelkedő tehetségű helyi alkotók közismertté tétele.

5./ A helyi társadalom kapcsolatrendszerének, közösségi életének, érdekérvényesítésnek segítése.

a/ A település különböző életkorú érték és érdekrendszerű civil szervezeteinek igény szerinti segítése, művelődési szándékaik támogatása.
b/ Különböző rétegek és korosztályok ismerkedési, együttműködési alkalmainak, tevékenységeinek támogatása.
c/ Az ifjúság művelődési kezdeményezéseinek intézményi segítése.
d/ Helyi együttműködésekhez a közművelődési, közösségi szintér lehetőségeinek biztosítása.

6./ A kultúrák közötti kapcsolatok kiépítésének és fenntartásának segítése.

a/ Tájékoztatási, együttműködési, művelődési alkalmak kialakítása, rendszeressé tétele a helyi lakosság különböző tevékenységű közösségeivel, ezek képviselőivel.
b/ A közművelődés, a helyi művészeti élet mecénásainak felkutatása, toborzása, ezek tájékoztatása, velük való kapcsolattartás szervezése.
c/ Együttműködés a közművelődés megyei, országos szervezeteivel, kutatóbázisaival.

7./ A szabadidő kulturális célú eltöltéséhez a feltételek biztosítása.

a/ A közművelődési intézményekben a polgárok tájékozódásához, közösségi művelődéséhez az alkotó tevékenységek elősegítéséhez a célnak megfelelő esztétikus környezetet és infrastruktúrát, valamint az adott tevékenységet segítő szakembereket biztosít.

8. Egyéb művelődési lehetőségek biztosítása

a/ Az információk gyűjtése és közismertté tétele, a település oktatási, közgyűjteménye és egyéb intézményei és civil vállalkozói által kínált művelődési lehetőségekről.
b/ Tájékoztatás biztosítása a régió környezeti, kulturális nevezetességeiről.
c/ Kapcsolattartás a szomszédos kulturális intézményekkel.
 



